ટ્રમ્પ વહીવટીતંત્ર ઇમિગ્રેશન પર નિયંત્રણો રાખવા માગે છે તે જાણીતી વાત છે. દરેક દેશને એ હક છે કે પોતાને ત્યાં કોને આવવા દેવા અને કોને ના આવવા દે તે નક્કી કરે. નાગરિકોના લાંબા ગાળાના હિતને ધ્યાનમાં રાખીને ઇમિગ્રેશનના નિયમો દેશે બનાવવા જોઈએ. પણ અમેરિકાની સ્થિતિ દુનિયામાં સૌથી અલગ છે, કેમ કે સૌથી વધુ ઇમિગ્રેશન દુનિયામાંથી અમેરિકામાં થાય છે. સપના સાકાર કરવાના દેશ તરીકે દુનિયાભરના ટેલેન્ટેડ લોકોને અમેરિકા જતા રહેવાનું સપનું હોય છે. આ જ ટેલેન્ટને કારણે અમેરિકાની સમૃદ્ધિ છે અને તેના કારણે જ અમેરિકા મહાસત્તા બન્યો છે.